Dokumenti tal-1593 mill-Arkivju tal-Katidral Maġistrat Joseph Cassar id-29 ta' Mejju 1592 l-Isqof F Tumas Gargallo qasam il- Parroċċa ta' Bir Miftuħ u hekk Ħal Tarxien sar parroċċa għalih. Ftit xhur wara, fl-24 ta' Jannar 1593 ħareġ id-digriet li ġej li għadu qatt ma ġie ppubblikat. Fra Don Thomas Gargallus, għall-Grazzja tal-Mulej u tas-Sede Appostolika. Isqof ta' Malta, Kunsillier Irjali, Kommendatur ta' Baibens. Biex (aħna) nimxu mat-tagħlim tal-Imqaddes Konċilju ta' Trentu u kif (aħna) mogħnijin bis-setgħa mis-Santa Sede. Minħabba l-mewt tal-mibki Reverendu Bartolomeo Mangion, l-aħħar Retrur tal-Knisja Parrokkjali ta' Bir Miftuch (sic), taħt it-titolu tat- Tlugħ fis-Sema tal-Imqaddsa Marija: Minħabba l-għadd kbir ta' niesu minħabba 'l bogħod tal-irħula li kienu jaqgħu taħt l-imsemmija parroċċa tal- imsemmija knisja: Minħabba li mhux ħaffli s-sagramenti jitwasslu lin-nies u lil dawk li joqogħdu fl-irħula msemmija, minn Rettur wieħed. U minħabba t-talbiet ħerqana biex saret il-qasma bl-att maħruġ mill-Palazz fid-disgħa u għoxrin jum tax-xahar ta' Mejju 1592, li hawn ser insemmi: Qsamna l-imsemmija parroċċa f'dawn l-oqsma: Waqqafna l-Knisja ta' San Leonard, ta' Casal Percop bħala Knisja Parrokkjali, u għaddejnielha l-imsemmija Casali Percop, Michabiba u Safi. Waqqafna l-Knisja ta' San Ġwann li tinsab f'Casal Tarxen billi għaddejnielha l-imsemmija Casal Tarxen. Waqqafna l-Knisja Matriċi u Parrokkjali taħt it-titlu Tlugħ fis- Sema tal-Imqaddsa Marija billi għaddejnielha il-Casal Gudja, Luca u Farruġ. Li għalihom sibna Kappillan bil-Jeddijiet u d-Dmirijiet tagħhom għall-parroċċi fuq imsemmija skont il-ħaqq u s-sewwa bit-tibdil imwettaq mit-tagħlim tal-Konċilju ta' Trentu. Sabiex huma r-Retturi jistgħu jwasslu s-sagramenti lill-imsemmija nies li jagħtu qima lill-Mulej (u dawn kienu:) Ir-Rev. Don Gaspare Grixti fl-imsemmija Knisja Matriċi u Parrokkjali taħt l-imsemmi titlu Tat- Tlugħ Fis-Sema tal-Imqaddsa Marija. Ir-Rev. Don Carlo Taljana fl- imsemmija Knisja ta' San Leonard ta' Casal Percop. U r-Rev. Don Bastjanu Cuscusu fl-imsemmija Knisja ta' San Ġwann f'Casal Tarxen: taħt u skont il-ħaqq ħtarna l-istess kappillani fl-imsemmija parroċċi u amarna li jingħataw u li jieħdu f'idejhom il-paċifiku pussess tagħhom kif jidher mill-att tal-ħatra u tal-pussess. Festa Marija Annunzjata 2017 U meta wara amarna li jitwettaq dak li għedna fuq bgħatna lill- imsemmi Don Carlo fl-imsemmija parroċċa, xi wħud minn Casal Michabiba u Safi kienu tal-fehma li m'għandhomx jinqatgħu mill-ewwel imsemmija parroċċa tagħhom ta' Casal Billi minħabba li kienu tassew fil-faqar, ma setgħux, itellgħu u jibnu knisja parrokkjali minn flushom u ħlashom billi diġà kienu daħlu fi spejjeż minħabba tkabbir u l-bini tal-imsemmija knisja matriċi fejn għandhom l-oqbra tagħhom u billi il-Casali Michabiba u Safi huma mbiegħda minn Casal Percop daqs kemm huma mbiegħda mill- imsemmija Knisja Matriċi ta' Bir Miftuch: U billi kienu ser jitlewmu u jħaqquha ma' Don Carlo: U billi minħabba hekk talbuna bil- kliem li nwettqu ħaqq magħhom billi nagħmlu li nistgħu dwar dak li jinqala. Għalhekk ħsibna u xtaqna li nwittu dan it-tilwim u tħaqqiq biex il-poplu ma jibqax nieqes mis-sagramenti u mill-griżma minn din il-knisja u biex bla tbatija u kif jixraq l-istess sagramenti lin-nies li joqogħdu fil- post. (Namru) li l-istess Don Carlo jista' joqgħod u jmur fis-sliem f'Casal Gudja jew f'xi post ieħor li jidhirlu xieraq minn fejn fil-jiem ta' festa u fil-jiem solenni tal-btajjel isir il-kant skont il-liġi Kanonika u jkun hemm fil-Knisja Matriċi l-ilbies u l-kwies għaċ-ċelebrazzjoni tal-quddies ġewwa l-imsemmija Knisja Matrijarkali u Festa Marija Annunzjata 2017 l-bqija jsir dak li amarna għandhom jinżammu t-truf tal-qasam tal-parroċċi li għamilna. Namru lill-imsemmija Don Carlo u Don Gaspare li bl-ebda mod ma għandhom jersqu lejn il-parruċċani li m'humiex tagħhom imma biss lejn il-parruċċani li huma tagħhom għat- twettiq tas-sagramenti fil-knejjes li jaqgħu taħthom skont it-truf mogħtija minna taħt il-kastigi msemmija mill- Imqaddes Konċilju ta' Trentu u (il- kastigi) l-oħra skont l-amar tagħna. F'dan il-kas eċċ… Mogħti fil-palazz Tagħna, l-24 jum ta' Jannar 1593, Kopja ta' dan id-digriet miktuba bl-idejn bil-Latin ġiet mogħtija lili mill-W.R. Mons. Dun Ġwann Azzopardi. Ir-referenza għall-oriġinal ma nstabitx aktar. Żgur li qiegħda fost id-dokumenti fl-Arkivji tal-Mużew tal- Katidral. Nibqa' bit-tama li nsibha. Dan id-digriet huwa l-uniku wieħed li jgħid li l-Knisja Parrokkjali ta' Ħal Tarxien kienet dik ta' San Ġwann. Id-dokumenti tal- Ħarġa Specjali tal-Festa 2016 p33-35). Fil-vista pastorali tal-1600 magħmula wkoll mill-Isqof Gargallo tissemma l-knisja ta' Marija Annunzjata bħala l-Knisja Parrokkjali. (Ara l-artiklu tiegħi - 'Tarxien' Ħarġa Speċjali tal-Festa 2010 p33-34) Testmenti magħmula minn Tarxiniżi fis-snin imsemmija juru li l-Knisja Parrokkjali kienet dik ta' Marija Annunzjata. Jista' jkun li tħawdu l-ismijiet tal-knejjes billi Ħal Tarxien kien magħruf ukoll bħala Casalis Sancti Johannes ir-raħal ta' San Ġwann (Ara W.R Vincent Borg- Melita Sacra II p508-510) Tislima speċjali lil ħabib u artikolista Maġistrat Josepli Cassar, li ħalla din id-dinja nhar it-Tlieta, 2 ta' Mejju 2017. Luqa: L LAGA Ġa. Lid., kumpanija li sebbhet bosta knejjes f'Malta u Ghawdex b'xoghol tal-fidda maħdum bl-idejn b'reqqa kbira u tradizzjoni. artigjanali. Lċiga hija kumpanija: b-lista twila tal' kirjenti li jixtiequ xogħol tal-fidda uniku u originali fuq disinn taghhom. stess,